पाएं अपने शहर की ताज़ा ख़बरें और फ्री ई-पेपरडाउनलोड करें
शहर में लगातार नाबालिग बच्चियों से छेड़छाड़ व ज्यादती की घटनाएं सामने आ रही हैं। गुरुवार को नाबालिग से छेड़छाड़ के मामले में परिवार वालों की शिकायत पर कोतवाली पुलिस ने केस दर्ज किया है। परिवार के मुताबिक प्रथम पिता अशोक पाल (18) निवासी गणेश तलाई ने उनकी बेटी को घर के बाहर अकेला देख अश्लील हरकत की। फिर पास आकर हाथ पकड़ लिया और आई लव यू कहा। कहता है कि वह उससे प्यार करता है और शादी करना चाहता है। बेटी घबराकर घर के भीतर चली गई। परिजन घर आए तो उन्हें घटना से अवगत कराया। पुलिस ने पाक्सो सहित छेड़छाड़ की धाराओं में केस दर्ज किया है। आरोपी युवक फरार है।
- पूर्व में भी कर चुका हरकत, केस दर्ज
6 माह पहले भी स्कूल के लिए जाते समय आरोपी प्रथम ने पीड़िता का रास्ता रोककर अश्लील हरकत की थी। पुलिस ने केस दर्ज किया था लेकिन तब वह नाबालिग था और उसे थाने से जमानत मिल गई थी। घर आने के बाद वह आए दिन मोहल्ले में घूमता रहता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn